Diari Oficial de la Generalitat Valenciana


Sumari del DOGV 4807, del 28-07-2004 (2004/7347)

ORDE de 28 de juny de 2004, de la Conselleria de Cultura, Educació i Esport, per la qual es modifica l'autorització del centre docent britànic a Espanya denominat .British School of Alzira., d'Alzira (València).
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4807

Data del DOGV
:   28-07-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/7347


Data del document
:   28-06-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Alzira
    * centre d'ensenyament
    * ensenyament privat

ORDE de 28 de juny de 2004, de la Conselleria de Cultura, Educació i Esport, per la qual es modifica l'autorització del centre docent britànic a Espanya denominat ?British School of Alzira?, d'Alzira (València). [2004/X7347]
  
L'expedient ha sigut iniciat a instància del representant de la titularitat del centre docent amb sistema educatiu estranger a Espanya ?British School of Alzira?, número de codi 00351265, situat a la carretera d'Alzira a Tavernes, km. 12, d'Alzira (València), per la qual sol·licita l'autorització definitiva per a impartir els nivells de Year 5 i Year 6, i autorització provisional per a impartir els nivells de Year 7 a Year 9, del currículum nacional d'Anglaterra i País de Gal·les, per a alumnat espanyol i estranger.
  
Per Orde de la Conselleria de Cultura i Educació de 21 de maig de 2002 (DOGV de 27.06.02), es va concedir al citat centre autorització per a impartir ensenyaments del currículum nacional d'Anglaterra i País de Gal·les des del curs Nursery (de 2 anys d'edat) fins al Year 4 (de 9 anys d'edat), amb caràcter definitiu i 384 llocs escolars i des de Year 5 (de 10 anys d'edat) fins a Year 6 (d'11 anys d'edat), amb caràcter temporal fins al 31 de desembre de 2002, per a alumnes espanyols i estrangers.
  
En l'expedient consten els certificats expedits per la representació diplomàtica britànica acreditada a Espanya, British Council, on es constata el compliment dels requisits del país d'origen per a una autorització plena per a impartir ensenyaments des del curs de Year 5 (de 9-10 anys d'edat) fins al curs de Year 6 (d'11-12 anys d'edat) amb capacitat per a 100 alumnes i per a una autorització temporal per a impartir ensenyaments des del curs Year 7 (d'11-12 anys d'edat) fins al curs de Year 9 (de 13-14 anys d'edat), per a un màxim de 150 alumnes.
  
De l'informe favorable de la Inspecció Educativa es desprén el compliment del que establixen els articles 10 i 12 del Reial Decret 806/1993, en relació amb els ensenyaments i professorat de llengua i cultura espanyoles i de la llengua pròpia de la Comunitat Valenciana.
  
Vistos la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 806/1993, de 28 de maig (BOE de 23.06.93) sobre règim de centres estrangers a Espanya, i la resta de legislació que resulta d'aplicació.
  
En exercici de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià
  
ORDENE
  
Primer
  
Modificar l'autorització del centre docent britànic denominat ?British School of Alzira?, d'Alzira (València), en els termes i condicions que a continuació s'especifiquen.
  
Centre: BRITISH SCHOOL OF ALZIRA
  
Adreça: carretera d'Alzira'Tavernes, km. 12
  
Titular: Ciudad de Alzira British School, SL
  
Localitat: Alzira
  
Província: València
  
Codi: 91689195
  
Modificació que s'autoritza: S'autoritza a impartir els ensenyaments del currículum nacional d'Anglaterra i País de Gal·les amb caràcter definitiu, des de Year 5 (de 9-10 anys d'edat) fins a Year 6 (d'11-12 anys d'edat), per a 100 alumnes, i amb caràcter temporal des de Year 7 (d'11-12 anys d'edat) fins a Year 9 (de 13-14 anys d'edat), per a un màxim de 150 alumnes, quedant configurat el centre de la següent manera:
  
Autorització amb caràcter definitiu: des del curs de Nursery (de 2 anys d'edat) fins al curs de Year 6 (d'11-12 anys d'edat) amb un total de 484 llocs escolars.
  
Autorització amb caràcter temporal fins al 31 de desembre de 2005: des del curs de Year 7 (d'11-12 anys d'edat) fins a Year 9 (de 13-14 anys d'edat), per a un màxim de 150 llocs escolars.
  
Alumnat autoritzat: espanyol i estranger.
  
Segon
  
El centre haurà d'impartir en els cursos equivalents als ensenyaments obligatoris del sistema educatiu espanyol el currículum de llengua i cultura espanyoles, així com la llengua pròpia de la Comunitat Valenciana, establits per l'administració educativa, segons el que disposen l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària segons el que establix l'article octau del Reial Decret 806/1993.
  
DISPOSICIÓ ADDICIONAL
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 28 de juny de 2004
  
El conseller de Cultura, Educació i Esport,
  
ESTEBAN GONZÁLEZ PONS